作者:呂濟民
標題:雙調・蟾宮曲贈楚雲
內容:寄襄王雁字安排，出岫無心，蔽月多才。目極瀟湘，家迷秦嶺，夢到天台。浮碧漢陰睛體態，逐西風聚散情懷，卷又還開，去又還來。雨罷巫山，飛下陽臺。贈玉香可人兒暖玉生香，弄玉團香，惜玉憐香。畫蛾眉玉鑑遺香，伴才郎玉枕留香，捧酒卮玉容噴香，摘花枝玉指偷香。問玉何香，料玉多香。見玉思香，買玉尋香。